Ayesha Takia
Ayesha Takia Azmi (1986-yil 10-aprelda tugʻilgan) — hind aktrisasi va asosan hind filmlarida suratga tushgan sobiq model. Takia Taarzan: The Wonder Car filmidagi bosh roli bilan aktyorlikdagi birinchi debyutini qilgan va 2004-yilda „Eng yaxshi debyut“ uchun Filmfare mukofotiga sazovor bo‘lgan. Keyinchalik u Socha Na Tha (2005), Salaam-E-Ishq (2007), Wanted (2009) va Paathshaala (2010) kabi muvaffaqiyatli filmlarda suratga tushgan. Takia birinchi marta 2000-yilda oʻn toʻrt yoshida Falguni Pathakning Meri Chunar Udd Udd Jaye klipida suratga tushganida uni modellik uchun takliflar koʻpayishiga sabab boʻdi va model sifatida tan olingan. Oʻshandan beri u kliplarda, televideniye reklamalarda, moda namoyishlarida va jurnal muqovalarida sazovor boʻlgan. Takia telugu filmlarida debyutini Super (2005) jangari filmidagi roli bilan qilgan, buning uchun u „Eng yaxshi aktrisa (tanqidchilar tomonidan)“ sifatida Screen mukofotiga sazovor boʻlgan. Keyinchalik u Shaadi Se Pehle (2006), Cash (2007), De Taali (2008) va 8 x 10 Tasvir (2009) kabi moliyaviy jihatdan muvaffaqiyatsiz filmlarda suratga tushgan. 2006-yilgi Dor dramasi uning faoliyatidagi burilish nuqtasi boʻlib, uning bir qancha mukofotlari, jumladan, „Eng yaxshi aktrisa“ sifatida Screen mukofoti, „Tanqidchilarning eng yaxshi aktrisasi“ sifatida Zee Cine mukofoti, „Eng yaxshi aktrisa“ sifatida Bengal kinojurnalistlari assotsiatsiyasi mukofoti va „Eng yaxshi yordamchi rol“i uchun Stardust mukofotiga sazovor boʻlgan. Aktrisalikdan tashqari, Takia yovvoyi tabiatni muhofaza qilishni qoʻllab-quvvatlaydi va Sur Kshetra musiqiy-realiti-shousida isteʼdodli hakam sifatida ishtirok etadi. U Farhan Azmi bilan turmush qurgan va ularning 2013-yilda tugʻilgan bir nafar oʻgʻli bor.